ভেনেজুয়েলার এক ট্রলারে মার্কিন হামলায় মৃত্যু হল ১১ জনের

ওয়েব ডেস্ক: আমেরিকায় (America) মাদক পাচারের চেষ্টা। তা করার আগেই ভেনেজুয়েলার (Venezuela) এক ট্রলারে হামলা চালালো মার্কিন সেনা। যার ফলে মাঝ সমুদ্রে ধ্বংস হল সেই ট্রলারটি। যার ফলে ট্রলারে থাকা ১১ জনের মৃত্যু হয়েছে বলে খবর। মার্কিন সেনার এই অভিযানের তথ্যটি ভিডিও সহ প্রকাশ্যে এনেছে মার্কিন প্রেসিডেন্ট ডোনাল্ড ট্রাম্প (Donald Trump)।

মার্কিন প্রেসিডেন্ট সোশাল মিডিয়া হ্যান্ডেল ট্রুথ সোশালে একটি ভিডিও শেয়ার করেছেন। যেখানে দেখা গিয়েছে, দ্রুত গতিতে সমুদ্রের মধ্যে দিয়ে যাচ্ছে একটি ট্রলার। তার মধ্যে ছিল ১১ জনের একটি দল। সেখানেই হামলা চালায় মার্কিন সেনা। যার ফলে ওই ট্রলারে থাকা সকলের মৃত্যু হয়েছে বলে খবর।

আরও খবর : কাবুলে পৌঁছল ভারতের ত্রাণ, কী কী পাঠানো হল?

এই ভিডিওটি শেয়ার করে সোশাল মিডিয়ায় ট্রাম্প (Trump) লিখেছেন, “আজ সকালে আমার নির্দেশে মার্কিন সামরিক বাহিনী সাউথকম এলাকায় ট্রেন ডি আরাগুয়ার মাদক সন্ত্রাসীদের বিরুদ্ধে একটি অভিযান চালায়। টিডিএ হল একটি মনোনীত বিদেশী সন্ত্রাসী সংগঠন। এই গোষ্ঠী নিকোলাস মাদুরোর নিয়ন্ত্রণে কাজ করে। যা মার্কিন যুক্তরাষ্ট্র এবং পশ্চিম গোলার্ধ জুড়ে গণহত্যা, মাদক পাচার, যৌন পাচার এবং সহিংসতা ও সন্ত্রাসের জন্য দায়ী। সন্ত্রাসীরা আন্তর্জাতিক জলসীমায় সমুদ্রে অবৈধ মাদক পরিবহন করে মার্কিন যুক্তরাষ্ট্রে যাওয়ার সময় এই হামলা চালানো হয়েছিল। এই হামলায় ১১ জন সন্ত্রাসী নিহত হয়। এই হামলায় কোনও মার্কিন বাহিনীর ক্ষতি হয়নি।”

প্রসঙ্গত, ভেনেজুয়েলার সঙ্গে সামরিক উত্তেজনা চলছে আমেরিকার (America)। সে দেশের ক্যারিবায়ান অঞ্চলে মোতায়েন করা হয়েছে প্রচুর মার্কিন সেনা। জানা গিয়েছে, ওই অঞ্চলে মার্কিন যুদ্ধজাহাজ ও একটি পারমাণবিক সাবমেরিন মোতায়েন করা হয়েছে। সঙ্গে মোতায়েন রয়েছে ৪ হাজার ৫০০ সেনা। তবে এ নিয়ে ভেনেজুয়েলার প্রেসিডেন্ট অভিযোগ করেছেন, জোর করে দেশের শাসন ব্যবস্থা বদলানোর চেষ্টা চালাচ্ছে আমরিকা। এমনকি তাঁকে গ্রেফতারের জন্য ৫০ মিলিয়ন ডলার পুরস্কারও ঘোষণা করা হয়েছে। এসবের মাঝে মাদক পাচারের অভিযোগ তুলে ভেনেজুয়েলার এক ট্রলারে হামলা চালালো মার্কিন সেনা।